EkBass/fiwiki-20250220-pages-articles huggingface dataset:
William Malmesburylainen

William Malmesburylainen (William of Malmesbury, k. noin 1143) oli englantilais-normannilainen historiankirjoittaja, joka tunnetaan ennen kaikkea Englannin varhaishistoriasta kertovan Gesta Regum Anglorum -kronikan kirjoittajana. Hänen selkeä, ironisella latinallaan kirjoitettu tyylinsä on saanut ihailijoita läpi vuosisatojen. Toimiessaan Malmesburyn luostarin kirjastonhoitajana William matkusti laajalti tutkimuksia tehdessään. William vietti suurimman osan elämästään munkkina Malmesburyn luostarissa. Hänestä tuli luostarin kanttori 1120-luvulla. William Malmesburylainen valittiin myös luostarin kirjastonhoitajaksi ja hän keräsi elämänsä aikana luostariin laajan kirjakokoelman, johon kuului monia antiikin ja myöhäisantiikin kirjoittajien teoksia. Vuonna 1140 hänelle tarjottiin apotin virkaa, josta hän kuitenkin kieltäytyi. William oli uuttera historiankirjoittaja. Varhaisin hänen kirjoittamansa teos oli paavien historiaa käsittelevä Liber pontificalis. Sen jälkeen hän kirjoitti pääteoksensa, Gesta Regum Anglorum -kronikan. Se käsittelee Englannin historiaa roomalaisvallan ajoista lähtien ja käy läpi anglosaksien kuningaskuntien kuninkaiden vaiheet, normannien Englannin valloituksen vuonna 1066 sekä sen jälkeisen ajan aina kuningas Henrik I:n valtaannousuun asti. Teos oli hyvin suosittu niin Englannissa kuin mannermaallakin. Kronikasta tulikin keskiajan historiantutkijoiden ja kronikoitsijoiden keskeisiä lähteitä. William Malmesburylainen kirjoitti myös teokset Gesta pontificum Anglorum (Englannin piispojen teot), joka käsittelee Englannin kirkon historiaa, sekä De antiquitate Glastonie ecclesie, joka kertoi Glastonburyn kirkon historiasta. Lisäksi William Malmesburylainen laati useita tutkielmia ja kommentaareja sekä englantilaisten pyhimysten elämäkertojen kokoelman. == Lähteet == ==Kirjallisuutta== * Luokka:Brittiläiset historioitsijat Luokka:Kronikoitsijat Luokka:Kristityt munkit Luokka:Wiltshiren historia Luokka:1090-luvulla syntyneet Luokka:Vuonna 1143 kuolleet
Oda

Oda voi tarkoittaa seuraavia: == Maantiede == * Ōda, Japanin Shimanen prefektuurin kaupunki == Henkilöt == * Oda Canterburylainen (k. 958), Canterburyn arkkipiispa * Oda Nobuhiro (k. 1574), japanilainen daimio * Oda Nobunaga (1534-1582), japanilainen daimio * Eiichirō Oda (s. 1975), japanilainen sarjakuvapiirtäjä * Mikio Oda (1905-1998), japanilainen kolmiloikkaaja * Nobunari Oda (s. 1987), japanilainen taitoluistelija * Sakura Oda (s. 1999), japanilainen poplaulaja * Sophie Oda (s. 1991), yhdysvaltalainen näyttelijä == Muuta == * IŽ Oda, IŽin henkilöautomalli * Oda, norjalainen verkossa toimiva ruokakauppaketju
Verh’njadzvinsk

Verh’njadzvinsk () eli Verhnedvinsk (, , ) on pieni kaupunki ja hallintopiiri Valko-Venäjän Vitsebskin alueen luoteisosissa Itämereen laskevan Väinäjoen varrella. Vuoden 2009 väestönlaskennassa kaupungin asukasluku oli 7 360\. Koko Verh’njadzvinskin piirissä asui tuolloin 24 675 ihmistä; tähän sisältyi myös Osvejan kaupunkityyppinen taajama (). Vuoteen 1962 kaupungin nimi oli Drissa (ven. Дрисса, valkoven. Drysa). Lähimmät suuremmat kaupungit ovat Navapolatsk ja Polatsk, jotka sijaitsevat maanteitse (P20-kantatietä) tai vesitse (Väinäjokea) noin 60 ja 70 kilometriä Verh’njadzvinskista itäkaakkoon. Jatkettaessa kantatietä P20 länteen, raja Liettuaan on vastassa noin 30 kilometrin päässä (Grigorovštšina-Paternieki-raja-asemapari) ja Daugavpilsiin on noin 100 kilometrin matka. == Katso myös == * Luettelo Valko-Venäjän rajanylityspaikoista == Lähteet == == Aiheesta muualla == * Kuvaus kaupungista (bycity.org) * Lyhyt kuvaus kaupungista (garady.org) * Верхнедвинский район - Verhnedvinskin piiristä ja kaupungista (dorogiby.info) * Kansallisen matkailutoimiston näkemys kaupungista (belarusturism.by) * Kaupungin keskustan kartta (bycity.org) * WikiMapia karttalinkki, selitykset pääosin tai * Neuvostoliiton aikaisia topografiakarttoja alueesta (maps.vlasenko.net) * Valokuvia paikkakunnalta (globus.tut.by) * Valokuvia kaupungista (narod.ru) * Valokuvia kaupungista , , ja (radzima.org) Luokka:Vitsebskin alueen kaupungit
Firework

”Firework” on kappale yhdysvaltalaisen laulaja-lauluntekijän Katy Perryn toiselta studioalbumilta Teenage Dream. Se julkaistiin kolmantena singlenä albumilta 26. lokakuuta 2010 CHR-radioformaatissa. Kappaleen tekijöitä ovat Perryn lisäksi Mikkel S. Eriksen, Tor Erik Hermansen, Sandy Wilhelm ja Ester Dean. Luokka:Vuoden 2010 kappaleet Luokka:Katy Perryn kappaleet Luokka:Billboard Hot 100 -listan ykköset
Ikäraja

Ikäraja tarkoittaa tuotteen tai palvelun käytön rajaamista vain tietyn ikäisille henkilöille joko lainsäädännön tai suosituksen kautta. Muutamia esimerkkejä laissa säädetyistä ikärajoista: *Äänioikeusikäraja *Elokuvan ikäraja *Televisio-ohjelman ikäraja *Videopelin ikäraja *Rahapelin ikäraja *Alkoholijuoman ikäraja *Tupakan ikäraja *Ajokortin ikäraja *Seksuaalista kanssakäymistä koskeva suojaikäraja. Myös esimerkiksi ravintolaan – erityisesti yökerhoon – tai festivaalialueelle sisäänpääsy edellyttää usein tiettyä ikää. Ravintola tai tapahtuman järjestäjä saa tyypillisesti päättää itse ikärajansa. == Katso myös == * Luettelo ikärajoista Suomessa * Kuvaohjelmien ikärajat Suomessa * Pan European Game Information * Suomen tupakkalaki * Alkoholilainsäädäntö maittain * Luettelo rikosoikeudellisen vastuun ikärajoista eri maissa * Täysi-ikäisyys Luokka:Henkilöoikeus
Uinti kesäolympialaisissa 1952 – miesten 200 metrin rintauinti

Miesten 200 metrin rintauintiin Helsingin olympiakisoissa osallistui 40 uimaria 27 eri maasta. Kilpailu suoritettiin kolmessa vaiheessa. Alkueristä selvisi 16 nopeinta välieriin ja välierien kahdeksan parasta finaaliin. Kilpailu käytiin 31. heinäkuuta -2. elokuuta Helsingin uimastadionilla. Yhdysvaltain Gerald Holan voitti alkuerät olympiaennätysajalla, mutta putosi jatkosta välierissä. Loppukilpailussa Australian John Davies paranteli olympiaennätystä yli kahdella sekunnilla. Kaikki finalistit uivat perhostyylillä. ==Lopputulokset== # Kilpailija Ae Aika S kok. Ve Aika S Kok. Loppukilpailu 1 John Davies II 2.39,7 1 7 I 2.36,8 1 1 2.34,4 2 Bowen Stassforth IV 2.39,3 1 4 II 2.38,7 3 4 2.34,7 3 Herbert Klein VI 2.37,0 1 2 II 2.37,0 1 2 2.35,9 4 Nobuyasu Hirayama V 2.41,5 3 12 I 2.39,1 3 7 2.37,4 5 Takayoshi Kajikawa III 2.39,6 3 6 II 2.37,3 2 3 2.38,3 6 Jiro Nagasawa II 2.40,4 2 8 II 2.39,0 4 6 2.39,1 7 Maurice Lucien V 2.40,9 2 10 II 2.39,1 5 7 2.39,8 8 L'udovít Komadel III 2.38,9 1 3 I 2.38,8 2 5 2.40,1 9 Gerald Holan V 2.36,8 1 1 I 2.39,2 4 9 10 David Hawkins IV 2.41,2 2 11 II 2.39,8 6 10 11 Kenneth Nitzkowski I 2.40,6 1 9 I 2.41,4 5 11 12 Nikola Trojanović II 2.42,4 3 14 II 2.41,8 7 12 13 Daniël Buijze VI 2.41,9 2 13 I 2.42,6 6 13 14 Orlando Cossani III 2.39,6 2 5 I 2.43,1 7 14 15 George Portelance IV 2.42,5 3 15 I 2.43,8 8 15 16 Vladimir Borisenko VI 2.43,2 3 16 II 2.46,2 8 16 17 Pierre Joly dit Dumesnil I 2.43,4 2 17 18 Aulis Kähkönen VI 2.43,8 4 18 19 Marek Petrusewicz I 2.44,0 3 19 20 Manuel Sanguily Betancourt VI 2.44,5 5 20 21 Walter Ocampo Esparza III 2.44,8 4 21 22 Karl Rask II 2.45,3 4 22 23 Octavio Mobiglia III 2.46,1 5 23 24 Juha Tikka I 2.46,3 4 24 25 Ludovicus Schoenmaekers II 2.46,5 5 25 26 Juri Kursazov II 2.47,3 6 26 26 Pjotr Skripzenkov IV 2.47,3 4 26 26 Blago Barbijeri IV 2.47,3 5 26 29 Adhemar Grijó Filho V 2.47,6 4 29 30 Vlastimil Linhart VI 2.48,0 6 30 31 Brian Barnes I 2.48,6 5 31 32 Awad Halloudah VI 2.50,5 7 32 33 Habib Suharko V 2.51,3 5 33 34 Knud Gleie IV 2.51,4 6 34 35 Vladimír Skovajsa IV 2.53,3 7 35 36 Alfons Oehy II 2.54,8 7 36 37 René Kohn I 2.59,3 6 37 38 Muhammad Bhashir II 3.01,3 8 38 39 Eduardo Murta Barbeiro VI 3.04,6 8 39 \- Giorgio Grilz III DQ 6 40 ==Lähteet== * Tulokset puolan kielellä Luokka:Uinti kesäolympialaisissa 1952
Videopelin ikäraja

Videopelin ikäraja on järjestelmä, jolla luokitellaan tietokone- ja videopelit käyttäjälle sopivaksi katsottuihin ikäryhmiin. Suomessa on laitonta luovuttaa ja myydä 18+-luokituksen saanutta peliä alle 18-vuotiaalle, rangaistuksena voidaan langettaa sakko tai vankeutta enintään kuusi kuukautta. yle.fi − K18-pelin antamisesta omille lapsille rikos? Suomessa pelien ikäluokitteluksi hyväksytään yleiseurooppalainen pelien ikärajajärjestelmä PEGI (Pan European Game Information). Sen mukaan ikärajamerkinnät ovat seuraavat: Tunnus Ikäraja 3+ Sallittu kaikenikäisille 7+ Ei suositella alle 7-vuotiaille 12+ Ei suositella alle 12-vuotiaille 16+ Ei suositella alle 16-vuotiaille 18+ Ei suositella alle 18-vuotiaille Tuotteiden pakkauksissa esitettävät sisältösymbolit kertovat tärkeimmät syyt, joiden vuoksi peli on saanut ikärajaluokituksen. Symboleja on kahdeksan: väkivalta, kiroilu, kauhu, huumeet, seksi, syrjintä, uhkapeli ja verkkopeli. PEGI-luokituksen ikäraja ei kerro pelin vaikeustasosta, vaan sisällön soveltuvuudesta. ==Katso myös== * Luettelo ikärajoista Suomessa ==Lähteet== Luokka:Videopelisensuuri
Tərtərin piirikunta

Tərtərin piirikunta (, ) on paikallishallintoalue Azerbaidžanissa. Vuonna 1934 perustetun piirin pinta-ala on 960 neliökilometriä. Asukkaita on 98 600 henkeä (vuonna 2010). Tərtərin piiri sijaitsee Azerbaidžanin lounaisosassa Kaukasusvuoriston reuna-alueella. Se rajoittuu pohjoisessa Goranboyn ja Yevlaxin, idässä Bərdən, etelässä Ağdamin ja lännessä Kəlbəcərin piireihin. Azerbaidžanin parlamentti liitti lokakuussa 1992 Tərtərin piiriin Vuoristo- Karabahiin kuuluneen Mardakertin piirin, joka oli armenialaisten joukkojen hallussa. Azerbaidžanin virallisen hallinnollisen jaon mukaisen Tərtərin piirin länsiosa oli näin osa de facto itsenäistä Vuoristo-Karabahin tasavaltaa. Artsakhin tasavallan lakattua olemasta Tərtərin piirikunta on ollut Azerbaidžanin hallinnassa. Piirin keskus on Tərtərin kaupunki, josta on 332 kilometriä maan pääkaupunkiin Bakuun. Azerbaidžanin hallussaan pitämällä alueella on 42 maalaiskuntaa ja 50 kylää. Kaupunkiväestön osuus on 29,8 % (vuonna 2010). Seudun pääelinkeinoja ovat maanviljely ja karjanhoito. ==Lähteet== ==Aiheesta muualla== * Tərtərin piirin sivusto * Azerbaidjan: Territorial and administrative units , , *
HMAS Stalwart

HMAS Stalwart (viirinumerot F4A, H56 ja H14) oli Britannian kuninkaallisen laivaston Australian laivastolle luovuttama amiraliteetin S-luokan hävittäjä maailmansotien välillä. == Valmistus == Alus tilattiin Wallsendistä Swan Hunter and Wigham Richardsonilta, missä köli laskettiin huhtikuussa 1918. Se laskettiin vesille 23. lokakuuta 1918 ja otettiin palvelukseen Yhdistyneen kuningaskunnan merivoimissa huhtikuussa 1920. == Palvelus == Alus siirrettiin Australian laivastolle, joka otti sen palvelukseensa 27. tammikuuta 1920 Devonportissa nimellä HMAS Stalwart ensimmäisenä päällikkönään luutnantti Frederick L. Cavaye. Se lähti toisen Australialle luovutetun aluksen HMAS Anzacin kanssa 26. helmikuuta Australiaan, mutta Anzac joutui palaamaan aluksella havaitun vian vuoksi Plymouthiin. Stalwart kulki Gibraltarin, Maltan, Port Saidin, Suezin, Adenin, Bombayn, Colombon, Singaporen, Surabayan ja Torstaisaaren kautta Australiaan. Anzac tavoitti Stalwartin Colombossa, minkä jälkeen ne jatkoivat matkaansa yhdessä. Ne saapuivat 29. huhtikuuta Sydneyyn.https://www.navy.gov.au/hmas-stalwart-i Alus oli pääosan palvelusajastaan Australian itärannikon satamissa.Cassells 2000, s. 104. Alus vieraili kesä-heinäkuussa 1924 Uudessa-Guineassa. Se poistettiin palveluksesta ja siirrettiin reserviin 1. joulukuuta 1925 ja myytiin romutettavaksi 4. kesäkuuta 1937 Sydneyssä Penguins Limitedille. == Aluksen päälliköt == *Frederick L. Cavaye 27. tammikuuta 1920 - *Herbert V. Creer 17. huhtikuuta 1922 - *Thomas Nixon 16. lokakuuta 1922- *Cyril J. P. Hill 1. joulukuuta 1924 - * --- poistettu palveluksesta 30. marraskuuta 1925 ==Lähteet== * * * === Viitteet === Luokka:Australian laivaston S-luokan hävittäjät Luokka:Swan Hunterin valmistamat alukset
Konversio-optimointi

Konversio-optimointi on internetmarkkinoinnin osa-alue, jossa pyritään rakentamaan verkkosivua siten, että se kykenisi saamaan mahdollisimman monet sivun vierailijat toteuttamaan verkkosivun ylläpitäjän sivuilleen asettamia liiketoiminnallisia tavoitteita. Verkkosivujen konversioasteella (CR - Conversion Rate) tarkoitetaan suhdelukua, joka lasketaan vertaamalla toteutuneiden tavoitteiden, esimerkiksi uutiskirjeiden tilausmäärien, määrää verkkosivulla vierailleiden käyttäjien määrään tiettynä ajanjaksona. Konversioaste ( % ) = Toteutuneet tavoitteet (kpl) / Kävijämäärät Verkkosivujen konversio-optimointi on hakukoneoptimoinnin ja hakusanamainonnan ohella yksi internetmarkkinoinnin keskeisimmistä ja nopeimmin kasvavista osa- alueista. Internetmarkkinoinnissa konversiolla voidaan tarkoittaa pääsääntöisesti kahta erilaista tapahtumaa. Verkkokaupassa konversioaste mittaa sellaisten ostotapahtumien määriä, jotka johtuvat nimenomaan tietystä kaupallisesta ärsykkeestä, esimerkiksi mainosbannerin klikkaamisesta. Verkkosivuilla konversioaste voi mitata useita erilaisia tapahtumia, esimerkiksi verkkopalveluun rekisteröityneiden käyttäjien määrää, tietokoneohjelman kokeiluversion lataamismääriä tai esimerkiksi uutiskirjeen tilausmääriä. Olennaista konversioasteen mittaamisessa on todentaa, että toteutunut tavoite on johtunut nimenomaan tietystä ärsykkeestä, esimerkiksi verkkosivun ylläpitäjän pyynnöstä. ==Verkkosivun konversio-optimointitapoja== *Verkkosivun suunnittelu vain yhtä tarkoitusta tai tavoitetta silmällä pitäen *Verkkosivun sisältöelementtien eli tekstin, kuvan ja liikkuvan kuvan hyödyntäminen konversioasteen parantamisessa *Verkkosivun kokonaisvaltaisen käytettävyyden parantaminen esimerkiksi selkeämmällä navigaatiolla, jolla kävijä pyritään ohjaamaan nopeammin haluttuun tavoitteeseen *Käyttökokemuksen kasvattaminen tarjoamalla kävijän kannalta hyödyllistä ja informativista sisältöä vastikkeetta *Kävijän luottamuksen kasvattaminen referenssejä ja tunnettuja kumppaneita esiin tuomalla (social proof). *Sivuston visuaalisen hierarkian kehittäminen, jotta sivusto ohjaisi asiakkaan kohti haluttua toimintaa *A/B testaaminen tehtyjen muutosten tehon validoimiseen ==Lähteet== *Konversion määritelmä *Konversio-optimoinnin voimakkaasta kasvusta *Mitä on konversio-optimointi? Luokka:Internet Luokka:Markkinointi
Sergio Ballesteros

Sergio Martínez Ballesteros (s. 4. syyskuuta 1975 Burjassot, Espanja) on espanjalainen entinen jalkapalloilija. Hän oli pelipaikaltaan keskuspuolustaja. == Seurajoukkueura == Ballesteros on Levanten junioriakatemian kasvatti. Tammikuussa 1996 hän siirtyi loppukauden kestävällä lainasopimuksella Tenerifeen. Hän teki ensiesiintymisensä maan pääsarjassa Primera Divisiónissa 3. tammikuuta 1996 ottelussa Racing Santanderia vastaan. Lainan päätyttyä Tenerife teki siirrosta pysyvän ja niin hän siirtyi kokonaisvaltaisesti saarelaisseuraan. Ballesteros nousi seuraavien kausien aikana joukkueen yhdeksi tärkeimmistä pelaajista, etenkin puolustuspäässä. Kaudeksi 2001–2002 hän siirtyi Villarrealiin, jota ennen hän oli edustanut yhden kauden madridilaisseura Rayo Vallecanoa. Hän edusti Villarrealia seuraavat kolme kautta, ollen joukkueen yksi ehdottamista puolustuksen luottopelaajista. Vuodet 2004–2008 Ballesteros edusti Mallorcaa, jossa hän pelasi lopulta yhteensä yli 100 sarjaottelua. Vuonna 2008 hänet vapautettiin sopimuksestaan ja niin hän teki paluun takaisin kasvattajaseuraansa Levanteen. Ballesteros päätti ammattilaisuransa kauden 2012–2013 päätteeksi. == Aiheesta muualla == * Sergio Ballesterosin tilastot BDFutbol-sivustolla Luokka:Espanjalaiset jalkapalloilijat Luokka:Vuonna 1975 syntyneet Luokka:Elävät henkilöt
Länsimäen koulu

Länsimäen koulu on Itä-Vantaalla Hakunilan suuralueen Länsimäessä sijaitseva monikulttuurinen yhtenäiskoulu, jossa on oppilaita peruskoulun luokka-asteilla 5.–9. Koulussa on noin 630 oppilasta, ja oppilailla on lähes 40 eri äidinkieltä. Opetus- ja kasvatushenkilöstöä koulussa toimii noin 70 aikuista. Syyskaudella 2016 lähtien aiemmin Martinlaakson koulussa toiminut kaksikielinen suomi–saksa-opetus siirtyi Länsimäen kouluun. Vuosina 2014–2015 rakennettiin Ylläs-osaan alakoululaisten lisäsiipi. Aiempi, sisäilmaongelmista kärsinyt Pallas-osa purettiin pois. Vantaan kaupunki varautui kaavamuutoksella uudisrakennusten rakentamiseen vapautuneelle alueelle. Pallaksen purku oli myös lisäsiivelle saadun valtionavun ehtona. Länsimäen koulun läheisyydessä sijaitsevat muun muassa Länsimäen kirjasto, Juoksuhaudanpuisto, Vartiokujan päiväkoti ja Rajakylän liikuntapuisto. Mellunmäen metroasema sijaitsee noin 1,1 kilometriä koulun eteläpuolella. Kuva:Vantaa Länsimäen koulu - Ylläs1.jpg|Länsimäen koulun Ylläs-rakennus ennen lisäsiiven rakentamista. Kuva:Vantaa Länsimäen koulu - Pallas1.jpg|Länsimäen koulun aiempi, vuonna 2015 purettu Pallas-rakennus, jossa toimi alakoulu. Kuva:Vantaa Länsimäen koulu - Pallas2.jpg|Länsimäen koulun aiempi, vuonna 2015 purettu Pallas-osa. ==Lähteet== Luokka:Vantaan peruskoulut Luokka:Länsimäki
Christchurchin maanjäristys 2011

Christchurchin maanjäristys 2011 oli magnitudin (Mw) 6,2 maanjäristys, joka tapahtui Uuden-Seelannin Eteläsaarella 22. helmikuuta 2011 kello 12:51 paikallista aikaa (UTC+13). Sen keskus oli noin 5 kilometriä Canterburyn hallintoalueen pääkaupungista Christchurchista. Maanjäristys seurasi noin puoli vuotta aikaisemmin tapahtunutta syyskuun 2010 järistystä. Tuolloin kukaan ei kuollut, mutta järistys aiheutti mittavia tuhoja.Uuden-Seelannin maanjäristys luultua tuhoisampi Yle.fi 4.9.2011 Helmikuun maanjäristystä pidettiin syyskuun tapahtuman jälkijäristyksenä, mutta se aiheutti myös tuhansia omia jälkijäristyksiään seuraavan vuoden aikana ja myöhemminkin. Kesäkuussa 2011 koettiin 5.6 ja 6.3 magnitudin jälkijäristykset, joulukuussa 2011 toinen sarja tuhoisia järistyksiä, ja vielä helmikuussa 2016 Godley Headin kalliosta osa murtui ja vajosi mereen jälkijäristyksessä. Järistys aiheutti paljon tuhoa Christchurchissa, Uuden-Seelannin toiseksi asutuimmassa kaupungissa. Järistyksessä kuoli 185 ihmistä. Pääministeri John Key sanoi 22. helmikuuta päivän ”voivan hyvinkin olla Uuden-Seelannin synkin päivä”.65 dead, Stuff.co.na Uudessa-Seelannissa julistettiin kansallinen poikkeustila. Yhdysvaltalaisen JPMorgan Chase & Co -investointipankin sijoitusanalyytikot arvioivat, että maanjäristyksestä koituneet tuhot voivat maksaa vakuutusyhtiöille jopa 16 miljardia Uuden-Seelannin dollaria.http://www.oanda.com/currency/converter/ Uudessa-Seelannissa mitataan vuodessa yli 14 000 maanjäristystä, mutta vain murto-osa ylittää voimakkuudeltaan 5 Richterin asteikolla. Tuhoisin järistys oli vuonna 1931, jolloin magnitudin 7,4 maanjäristys tappoi 256 ihmistä. ==Katso myös== *Luettelo Uuden-Seelannin maanjäristyksistä == Lähteet == ==Aiheesta muualla== 2011 Luokka:Vuoden 2011 maanjäristykset Maanjäristys 2011
Roman Novotný

Roman Novotný (s. 5. tammikuuta 1986 Přerov) on tšekkiläinen pituushyppääjä. Novotný sijoittui seitsemänneksi alle 18-vuotiaiden MM-kisoissa 2003 tuloksella 696 cm ja kolmanneksi alle 23-vuotiaiden EM-kisoissa 2007 tuloksella 787 cm. Ensimmäisissä aikuisten arvokisoissaan, Pekingin olympialaisissa 2008, hän oli seitsemäs hypättyään tasan 8 metriä. Seuraavana vuonna hän karsiutui sekä Torinon sisäratojen EM-kisoissa että Berliinin MM- kisoissa, mutta Barcelonan EM-kisoissa 2010 hän oli kahdestoista tuloksella 765 cm. Pariisin sisäratojen EM-kisoissa 2011 hän oli kahdeksas tuloksella 766 cm. Novotnýn ennätys on 822 cm, jonka hän hyppäsi Brnossa 4. heinäkuuta 2012. Sisäradoilla hän on hypännyt 805 cm Prahassa 26. helmikuuta 2009. Hän on lisäksi hypännyt korkeutta 217 cm ja kolmiloikkaa 15,67 m sekä juossut 60 metriä aikaan 6,81 s ja 100 metriä aikaan 10,56 s. ==Huomautukset== ==Lähteet== Luokka:Tšekkiläiset pituushyppääjät Luokka:Vuonna 1986 syntyneet Luokka:Elävät henkilöt
Nantucket Sleighride

Nantucket Sleighride voi viitata seuraaviin: * Nantucketin rekiajelu, Nantucketin valaanpyytäjien termi *Nantucket Sleighride, Mountainin albumi *"Nantucket Sleighride", Mountainin levyttämä kappale
Olga Kutšerenko

Olga Sergejevna Kutšerenko (, s. 5. marraskuuta 1985 Volgograd) on venäläinen pituushyppääjä.http://www.rusathletics.com/sbo/athletes.1009.htm http://eng.rusathletics.com/sbo/athletes.1009.htm Kutšerenko karsiutui Valencian sisäratojen MM-kisoissa 2008. Seuraavana vuonna hän oli kolmas Torinon sisäratojen EM-kisoissa tuloksella 682 cm ja viides Berliinin MM- kisoissa tuloksella 677 cm. Barcelonan EM-kisoissa 2010 hän sai jälleen pronssia tuloksella 684 cm. Daegun MM-kilpailuissa 2011 Kutšerenko sijoittui alun perin toiseksi tuloksella 677 cm. Hänet kuitenkin hylättiin vuonna 2017 kun hänen Daegussa antamansa dopingnäyte osoittautui uusintatutkimuksissa positiiviseksi. Hän sai kahden vuoden kilpailukiellon ajalle 17.12.2016 – 16.12.2018 ja kaikki hänen tuloksensa hylättiin takautuvasti 28.8.2011 lähtien.IAAF Newsletter 180, 28.2.2017, viitattu 28.2.2017 Vuonna 2013 hän sijoittui sisäratojen EM-kilpailuissa Göteborgissa alun perin kuudenneksi tuloksella 662 ja Moskovan MM-kilpailuissa viidenneksi hypättyään 682. Viitattu 18.8.2013 Kutšerenkon ennätys on 713 cm, jonka hän hyppäsi Sotšissa 27. toukokuuta 2010. Sisäradoilla hän on hypännyt 687 cm Krasnodarissa 15. tammikuuta 2008. ==Lähteet== Luokka:Venäläiset pituushyppääjät Luokka:Dopingrikkomuksesta tuomitut venäläiset Luokka:Dopingrikkomuksesta tuomitut yleisurheilijat Luokka:Vuonna 1985 syntyneet Luokka:Elävät henkilöt
Khushi Ram

Khushi Ram (15. tammikuuta 1916 Gurdaspur, Punjab – ?) oli intialainen voimistelija, joka osallistui Helsingin olympiakisoissa kaikkiin miesten henkilökohtaisiin lajeihin sijoittuen parhaimmillaan rekillä sijalle 183. Permannolla hän oli 184. ja muissa lajeissa viimeinen - 185. ==Lähteet== * http://www.olympedia.org/athletes/30438 Luokka:Intialaiset telinevoimistelijat Luokka:Vuonna 1916 syntyneet Luokka:Kuolinvuosi puuttuu
Nantucketin rekiajelu

Nantucketin rekiajelu on Nantucketin saaren valaanpyytäjien aikoinaan käyttämä termi, jolla viitattiin tilanteeseen, jossa valas on huomannut, että siihen on osunut harppuuna. Valas yrittää paeta ja vetää perässään valaanpyyntivenettä. "Rekiajelun" vauhti riippui valaan koosta, eli suurempi valas veti lujempaa. Kovinta vauhtia veti kaskelotti, jonka vauhti saattoi nousta 37 kilometriin tunnissa. Kun valas uupui, valaanpyytäjät tappoivat sen."A Nantucket Sleigh Ride" . katkelma kirjasta You Wouldn't Want to Sail on a 19th-Century Whaling Ship!, 2004, the Salariya Book Company Mountainin kappale "Nantucket Sleighride" albumilla Nantucket Sleighride perustuu tähän termiin. ==Lähteet== Luokka:Valaanpyynti Luokka:Massachusetts
Magdalena Tul

Magdalena Ewa Tul (s. 29. huhtikuuta 1980 Gdańsk) on puolalainen laulaja. Hänet valittiin edustamaan maataan Düsseldorfissa järjestettävään Eurovision laulukilpailuun 2011. Hän osallistui kilpailuun kappaleella "Jestem". Esitys ei päässyt kilpailun semifinaalista finaaliin. == Diskografia == *V.O.H. – The Victory Of Heart (2007) == Lähteet == == Aiheesta muualla == *Magdalena Tulin kotisivut Luokka:Puolalaiset poplaulajat Luokka:Puolan euroviisuedustajat Luokka:Vuoden 2011 euroviisuedustajat Luokka:Vuonna 1980 syntyneet Luokka:Elävät henkilöt
Vladimir Suharev

Vladimir Suharev (ven. Владимир Георгиевич Сухарев) (10. heinäkuuta 1924, Tuya-Mukon, Osh Oblast, Kirgistan – 30. huhtikuuta 1997) oli neuvostoliittolainen yleisurheilija. Hän juoksi Neuvostoliiton hopeaa saavuttaneessa joukkueessa Helsingin olympiakisoissa 1952 ja Melbournen olympiakisoissa 1956 4 x 100 metrin viestissä. Euroopan mestaruutta hän oli voittamassa samassa lajissa 1950. Suharev sijoittui Helsingin olympialaisissa 1952 100 metrin juoksussa viidenneksi ajalla 10,5. Suharevin 100 metrin ennätys oli 10,3 vuodelta 1951 ja 200 metrin ennätys 21,1 vuodelta 1956. ==Lähteet== * http://www.sports-reference.com/olympics/athletes/su/vladimir- sukharev-1.html ===Viitteet=== Luokka:Neuvostoliittolaiset pikajuoksijat Luokka:Neuvostoliittolaiset olympiamitalistit Luokka:Vuonna 1924 syntyneet Luokka:Vuonna 1997 kuolleet
Frances Karttunen

Frances Esther Karttunen (o.s. Ruley, s. 1942Worldcat.org ) on yhdysvaltalainen kielitieteilijä ja historioitsija. Hän on suorittanut Ph.D. -tutkinnon Indianan yliopistossa. Karttunen on tutkinut muun muassa mesoamerikkalaisia kieliä ja kirjallisuutta ja nuoruudessaan myös suomen kielen fonologiaa ja syntaksia. Hän on kirjoittanut useita kirjoja kotiseutunsa Nantucketin historiasta. Karttunen työskenteli lähes 30 vuotta Texasin yliopistossa Austinissa. Karttunen oli ensin naimisissa kielitieteilijä Lauri Karttusen kanssa ja myöhemmin historioitsija Alfred W. Crosbyn kanssa. ==Teokset== ;Nimellä Frances E. Karttunen *Between worlds : interpreters, guides, and survivors 1994 *An analytical dictionary of Nahuatl, 1983 *Nahuatl in the middle years : language contact phenomena in texts of the colonial period 1976 *The Art of Nahuatl speech : the Bancroft Dialogues 1987 *More Finnish Clitics : syntax and pragmatics 1974 *Finnish phonology : form 1040 or form 1040A, 1968 *Computer-assisted compilation of a Nahuatl dictionary, 1983 *Nahuatl and Maya in contact with Spanish 1985 *Nahuatl studies in memory of Fernando Horcasitas, 1981 ;Nimellä Frances Ruley Karttunen *The other islanders : people who pulled Nantucket's oars, 2005 *Law and disorder in Old Nantucket, 2007 *Nantucket places & people 3 : out of town, 2009 *Nantucket places & people 2 : south of Main Street, 2009 *Nantucket places and people 1 : Main Street to the north shore, 2009 ==Lähteet== Luokka:Yhdysvaltalaiset historioitsijat Luokka:Yhdysvaltalaiset kielitieteilijät Luokka:Vuonna 1942 syntyneet Luokka:Elävät henkilöt
Place des Vosges

thumb|250px|Le Marais’ssa sijaitseva Place des Vosges on Pariisin vanhimpia aukioita Place des Vosges [plas de voʒ] on Pariisin vanhin aukio. Se valmistui vuonna 1612. Yhtenäisen ja symmetrisen talorivistön ympäröimä nelikulmionmuotoinen puistomainen aukio sijaitsee Marais’n kaupunginosassa. Aukio on suljettu kolmelta sivulta, mutta sen pohjoisreunalla kulkee Rue des Francs-Bourgeois -katu. Place des Vosgesia ympäröi 36 kolmikerroksista taloa, yhdeksän jokaisella sivulla. Kaikissa taloissa on identtiset punatiiliset julkisivut ja aumakatot. Aukiota pidetään kodikkaana ja kauniina.Martina Padberg: Taide & Arkkitehtuuri: Pariisi (suom. Tapani Kilpeläinen), s. 251. Tandem Verlag (h. f. ullmann) 2007. Alkuteos Kunst & Architektur Paris.Kaupunkikirjat: Pariisi (suom. Ilkka Rekiaro), s. 24, 51, 94. Kuudes, uudistettu painos. WSOY, Helsinki 2009. Alkuteos Travel Guides Paris, julkaistu ensimmäisen kerran Isossa-Britanniassa 1993, Dorling Kindersley Ltd, Lontoo. ==Historia== Aukio suunniteltiin Ranskan kuningas Henrik IV:n määräyksestä ja se oli tarkoitettu hovielämän julkiseksi keskukseksi. Aukion etelä- ja pohjoislaidalle rakennettiin kuningasparin asunnoiksi tarkoitetut Pavillon du Roi (kuninkaan paviljonki) ja Pavillon de la Reine (kuningattaren paviljonki), jotka erottuvat edelleen korkeampina muista aukiota ympäröivistä rakennuksista. Aukio rakennettiin vuoden 1609 aikoihin, mutta se valmistui vasta Henrik IV:n kuoleman jälkeen, eikä Ranskan kuningaspari koskaan asunut siellä. Aukio vihittiin vuonna 1612 Ludvig XIII:n ja Anna Itävaltalaisen häiden yhteydessä. Aukio tunnettiin nimellä Place Royale (kuninkaallinen aukio) aina vuoteen 1800, jolloin se sai nykyisen nimensä Vosgesin departementin mukaan. Place des Vosgesilla järjestettiin 1600-luvulla turnajaisia. Kirjailija Victor Hugo asui aukion laidalla 16 vuotta. Aukion keskellä sijaitsi vuodesta 1639 kardinaali Richelieun pystyttämä kuningas Ludvig XIII:n ratsastajapatsas, joka kuitenkin tuhottiin vallankumouksen aikana. ==Lähteet== == Aiheesta muualla == Luokka:Pariisin aukiot
Portti naisten maahan

Portti naisten maahan () on Sheri S. Tepperin vuonna 1988 ilmestynyt tieteisromaani. == Lähteet == * == Aiheesta muualla == * Johanna Sinisalo: Portti naisten maahan. Aikakone 2/1990. * Stuart Carter: The Gate to Women's Country. Infinity Plus 22.1.2000. Luokka:Yhdysvaltalaiset tieteisromaanit Luokka:Feministiset tieteisromaanit Luokka:Vuoden 1988 kirjat
Ruohojen maa

Ruohojen maa () on Sheri S. Tepperin vuonna 1989 ilmestynyt tieteisromaani. == Lähteet == * == Aiheesta muualla == * Johanna Sinisalo: Ruohojen maa. Aikakone 4/1991. * Adam Roberts: Grass. Infinity Plus 14.2.2002. * Peter D. Tillman: Grass. The SF Site 2002. * Steven Wu: Grass . Luokka:Yhdysvaltalaiset tieteisromaanit Luokka:Vuoden 1989 kirjat
Pete Rock

Peter Phillips (s. 21. kesäkuuta 1970 Bronx, New York), tunnetaan paremmin taiteilijanimellään Pete Rock on yhdysvaltalainen musiikkituottaja, DJ ja rap- artisti. Hän aloitti musiikin tuottamisen 1990-luvun alussa yhdessä suosituimmista ryhmässä nimeltään Pete Rock & CL Smooth. Kun yhtye hajosi, Rock jatkoi soolouralla joka toi hänelle maailmanlaajuisen arvostuksen, tosin vain pienen menestyksen valtavirtamusiikin kanssa. Häntä on kehuttu yhdeksi parhaaksi hip hop -tuottajaksi kautta aikojen. Hän on myös rap-artisti Grap Luvan isoveli ja rap-artisti Heavy D:n serkku. == Lähteet == Luokka:Vuonna 1970 syntyneet Luokka:Yhdysvaltalaiset hip hop -artistit Luokka:Elävät henkilöt Luokka:Afroamerikkalaiset
Hevisaurus

Hevisaurus on suomalainen lapsille suunnattu heavy metal -yhtye. Tyypillistä yhtyeelle ovat dinosaurusaiheiset esiintymispuvut. Hevisauruksen ensiesiintyminen oli Elämä Lapselle -konsertissa 9. syyskuuta 2009. Ensimmäinen kiertue alkoi Helsingin Tavastia-klubilta 22. marraskuuta 2009. Hevisaurus on julkaissut yhteensä yhdeksän albumia. Hevisauruksesta on suomen lisäksi olemassa myös espanjan-, unkarin-, saksan- ja ruotsinkieliset versiot. ==Tarina== Legendan mukaan valtavan metronomin aiheuttamasta dinosaurusten joukkosukupuutosta 65 miljoonaa vuotta sitten selvisi viisi Velhojen vuoren uumeniin jäänyttä jättimäistä metallista dinosauruksen munaa. Vuonna 2009 samalle vuorelle kokoontui noitien piiri. Sen keskelle osui salama, joka muutti maan tuhkaksi paljastaen munat. Noitien aloittaman loitsimisen vaikutuksesta munat räjähtivät auki, ja niistä kuoriutui viisi ennennäkemätöntä jurametallisaurusta, jotka muodostivat Hevisaurus-yhtyeen. ==Välirikko== Vuoden 2011 alussa Mirka Rantanen ajautui välirikkoon yhtyeen levy-yhtiön Sony Musicin kanssa. Tämän seurauksena Rantanen perusti live- kokoonpanossa toimineiden yhtyeen jäsenten kanssa Sauruxet-yhtyeen. Hevisaurus-yhtyeessä jatkaa yhtyeen alkuperäinen laulaja. ==Jäsenet== *Herra Hevisaurus (Olavi Tikka) – laulu *Milli Pilli (Hanna Risku) – kosketinsoittimet *Komppi Momppi (Ville Siuruainen) – rummut *Riffi Raffi (Kimmo Nissinen) – kitara *Muffi Puffi (Vesa Kuhlman) – basso Hevisaurusten dinosaurusmuodot: Jäsen Dinosaurus Herra Hevisaurus Tyrannosaurus rex Milli Pilli Triceratops Komppi Momppi Apatosaurus Riffi Raffi Lohikäärme Muffi Puffi Stegosaurus ==Diskografia== ===Studioalbumit=== * * * * * * * * * ==Lähteet== ==Aiheesta muualla== * * Hevisaurus-yhtyeen verkkosivut * verkkosivut Saksassa * Viimeinen mammutti -musiikkivideo Luokka:Suomalaiset lastenmusiikkiyhtyeet Luokka:Suomalaiset metalliyhtyeet Luokka:Seulonnan keskeiset artikkelit Luokka:Emma-palkinnon saajat
KungFu To'a

Kung Fu To'a on persialainen kamppailulaji. Sen kehitti 1960-luvulla Ibrahim Mirzaiihttp://kungfutoa21.fi/en/mirzaii.html . Viitattu 21.2.2018.http://toa.studio/history-of-kung-fu-toa/ Viitattu 21.2.2018. Kung Fu To'assa kiinnitetään erityistä huomiota fyysiseen ja psyykkiseen terveyteen ja meditaatioon. Nykyään Kung Fu To'a on Iranissa suosituin kamppailulaji Kyokushin karaten ja potkunyrkkeilyn jälkeen. ==Historia== Kung Fu To'an kehitti professori Ibrahim Mirzaii 1950–1970. Mirzaii loi tyylin, jonka tarkoituksena on mahdollistaa kaikki käytettävissä oleva kehon energia. Hän teki matkan Aasian halki tutustuakseen uusiin taistelulajeihin ja voidakseen niiden pohjalta kehittää omaansa. Mirzaii kehitti Kung Fu To'an taekwondon, karaten, Shaolinin kungfun ja taijin avulla. Kung Fu To'an tarkoitus on tehdä kehosta joustava, nopea ja erittäin tehokas. Iranin 1978-1979 vallankumouksen jälkeen Kung Fu To'a kiellettiin, koska Mirzaiin opetukset miellettiin vaarallisiksi. Hänen jalkaansa ammuttiin muutama vuosi vallankumouksen jälkeen ja hän pakeni ensin Turkkiin, ja sitten Eurooppaan. Kun kielto poistettiin, Mirzaiin oppilaat levittäytyivät ja rupesivat opettamaan lajia muille. ==Lähteet== Luokka:Taistelulajit
Luettelo Suvi Teräsniskan kappaleista

Tämä on luettelo Suvi Teräsniskan levyttämistä kappaleista. Listassa on kaikkiaan 42 kappaletta. == E == * Ei saa kesyttää (Rakkaus päällemme sataa) * Elämän nälkä (Rakkaus päällemme sataa -platinapainos) * Elämäni miehiä (Sinä olet kaunis) * Elän kosketuksesta (Rakkaus päällemme sataa) * Elävänä haudattu (Rakkaus päällemme sataa -platinapainos) * En saanut sua pilviin (Rakkaus päällemme sataa) == H == * Haavoitettu (Särkyneiden sydänten tie) * Hei mummo (Tulkoon joulu) * Hento kuiskaus (Särkyneiden sydänten tie) * Hiljaisuus (Tulkoon joulu) == J == * Jos menet pois (Rakkaus päällemme sataa) * Jos mikään ei riitä (Rakkaus päällemme sataa) * Joulun lapsi (Tulkoon joulu) * Jouluna taas lapsi olla saan (Tulkoon joulu) * Jäätkö kanssani valvomaan (Rakkaus päällemme sataa) == K == * Kaksi yksinäistä (Rakkaus päällemme sataa) * Kaunis muisto kadonneesta (Särkyneiden sydänten tie) * Kiertolainen (Särkyneiden sydänten tie) * Kylmät enkelit (Särkyneiden sydänten tie) == L == * Lapsuusjoulut (Tulkoon joulu) == M == * Matkaseura (Särkyneiden sydänten tie) * Muista rakkaitani (Tulkoon joulu) == N == * Nuku rakkaani (Rakkaus päällemme sataa) == O == * Onko rikos rakastua (Särkyneiden sydänten tie) == P == * Palapeli (Särkyneiden sydänten tie) * Pikkuveljen joulupuuro (Tulkoon joulu) == R == * Rakkaus ja ystävyys (Muumipeikko & pyrstötähti -elokuva) * Revitään haavat auki (Rakkaus päällemme sataa) == S == * Sanoja vaan (Särkyneiden sydänten tie) * Seuraavassa elämässä (Seuraavassa elämässä) * Siivet ja sydän (Rakkaus päällemme sataa) * Särkyneiden sydänten tie (Särkyneiden sydänten tie) * Särkyvää (Suvi & Olli Lindholm) (Rakkaus päällemme sataa -platinapainos) == T == * Tonttu (Tulkoon joulu) * Tulkoon joulu (Tulkoon joulu) == V == * Valkeat yöt (Särkyneiden sydänten tie) * Valkoinen valhe (Särkyneiden sydänten tie) * Varpunen jouluaamuna (Tulkoon joulu) * Voi kuinka me sinua kaivataan (Rakkaus päällemme sataa -platinapainos) * Vuoristorata (Rakkaus päällemme sataa) == Y == * Yö on kuulas (Tulkoon joulu) == Ä == * Älä ikinä sano niin (Rakkaus päällemme sataa) == Lähteet == * Suvi Teräsniska ===Viitteet=== Teräsniska, Suvi Luokka:Suvi Teräsniska
Mika Brushane

Mika Brushane (s. 20. heinäkuuta 1969) on suomalainen rumpali, lyömäsoittaja, säveltäjä ja äänittäjä. Hän on opiskellut Oulunkylän Pop & Jazz opistossa ja Matti Oilingin rumpukoulussa. Brushanen pitkäaikaisin vakiokokoonpano oli hänen isänsä Martin Brushanen perustama Martin Brushane Big Band, jossa hän soitti vuodet 1981–2008. Vuonna 2001 Brushanen perheelle myönnettiin Classic Jazz ry:n Louis Armstrong -palkinto.Suomalaisia jazzpalkintoja, perinnejazz.fi. Viitattu 18.11.2021. Brushane soittaa Ladies First Big Band, IMPERIUM, FIRESKY ja Rogue Icons -yhtyeissä sekä useissa eri projekteissa. Brushane on esiintynyt seuraavien yhtyeiden ja artistien levyillä/orkesterissa: STRIKE, July Moon, Katoamo, Wighthouse Wanderland, Mika Brushane Quartet, John Roberts, Divari, Grainland, Martin Brushane Big Band, Leo Silolahti, Marina&Marino;, Greger, Eila Pienimäki, Sininen Majakka, Jan- Olof "Puppe" Strandberg ja Ladies First Big Band, Meiju Suvas & Suvas Regal, The Savages, Anja Niskanen ja Riku Torkkeli. Brushane on tehnyt sävellyksiä useille levyille, radiomainoksiin, televisiotuotantoihin, yritysvideoihin ja juhlatilaisuuksiin. Hän on säveltänyt mm. T. Katterin kanssa Gregerin esittämän laulun ”Allt ordnar sig”, joka saavutti viidennen sijan vuoden 1995 Syksyn Sävel -kilpailussa.http://www.fono.fi/KappaleenTiedot.aspx?kappale=Allt+ordnar+sig&ID;=2360e419-b8c4-402d-943e-652f807c21de Oma sooloprojekti kantaa nimeä IMPERIUM ja esikoisalbumi julkaistiin saksalaisen levy-yhtiön AOR Heavenin toimesta 2015. ==Lähteet== ==Aiheesta muualla== * Ladies First Big Band * STRIKE * IMPERIUM Luokka:Suomalaiset jazzmuusikot Luokka:Suomalaiset jazzrumpalit Luokka:Vuonna 1969 syntyneet Luokka:Elävät henkilöt
Bahrainin Grand Prix 2011

Bahrainin Grand Prix 2011 piti olla Formula 1 -kauden 2011 ensimmäinen osakilpailu, joka olisi pitänyt kilpailla 13. maaliskuuta. Bahrainin GP jouduttiin kuitenkin perumaan maassa vallinneen levottomuuden vuoksi. Kauden avauskisa siirtyi Australian GP:hen. Kesäkuun alussa tehtiin kuitenkin päätös, että Bahrainin GP ajetaan lokakuun lopussa, joka näin ollen se siirsi Intian GP:n joulukuulle kauden päätöskilpailuksi.http://www.mtv3.fi/urheilu/f1/uutiset.shtml/2011/06/1339808/bahrain- saa-jarjestaa-f1-kilpailun---kausi-venyy-joulukuulle Jälkeenpäin tallit vastustivat kuitenkin osakilpailun järjestämistä ja myöhemmin tämä jouduttiin kumoamaan.http://www.mtv3.fi/urheilu/f1/uutiset.shtml/2011/06/1343452/bahrainin- gpn-kohtalosta-saatiin-viimein-paatos == Lähteet == Luokka:Bahrainin Grand Prix Luokka:Formula 1 -kausi 2011 Luokka:Peruutetut urheilutapahtumat
Bartholomew Gosnold

Bartholomew Gosnold (1571 – 22. syyskuuta 1607) oli englantilainen lakimies, tutkimusmatkailija ja kaappari. Häntä pidetään Virginian asuttamisen aloittajana, sillä hän oli perustamassa London Companyä ja Jamestownia. == Elämä == Gosnold syntyi vuonna 1571 kartanonomistajien perheeseen. Hänet lähetettiin vuonna 1587 Cambridgen Jesus Collegeen ja vuonna 1592 opiskelemaan lakia Lontooseen Middle Templeen. Samoihin aikoihin hän tutustui maantieteilijä Richard Hakluytiin, jonka ansiosta hän kiinnostui merenkulusta. Vuonna 1597 Gosnold pääsi Essexin jaarlin tutkimusmatkalle Azoreille. Tämän jälkeen hän toimi kaapparina espanjalaisia vastaan. 1600-luvun alussa Gosnold alkoi kampanjoimaan Virginian pohjoisosien asutuksen puolesta. Hän sai rahoituksen ja lähti Concord-laivalla kohti Amerikkaa 1602. Hän purjehti ensimmäisenä Azoreilta pohjoista reittiä nykyiseen Maineen Cape Elizabethiin. Sieltä hän purjehti etelään ja nimesi Cape Codin ja Martha's Vineyardin. Jälkimmäinen sai nimensä Gosnoldin lapsena kuolleen ensimmäisen tyttären Marthan mukaan. Retkikunta rantautui kuningatar Elisabetin mukaan nimettyyn Elisabetinsaareen (nyk. Cuttyhunk) ja perusti sinne linnoituksen. He kuitenkin jättivät kuukauden jälkeen, kun he tajusivat, etteivät pystyisi puolustamaan paikkaa intiaaneja vastaan. Retkikunta palasi Englantiin, ja Gosnoldia pidettiin epäonnistuneena. Englannissa Gosnold hankki tukijoita uudelle retkelle Amerikkaan. Elisabet kuoli 1603, ja valtaistuimelle nousi Jaakko I, joka oli kiinnostunut uusista taloudellisista hankkeista. Varakas liikemies Thomas Smythe, Gosnoldin vaimon serkku, ja Richard Hakluyt kannustivat kuningas Jaakkoa, joka perusti Virginian kauppakomppanian huhtikuussa 1606. Joulukuussa kolmilaivainen retkikunta lähti Lontoosta kohti Amerikkaa. Retkeä johti Christopher Newport, ja Gosnold oli nimetty vara-amiraaliksi. Newportin ei kuitenkaan ollut tarkoitus jäädä Amerikkaan. Huhtikuussa 1607 laivat saapuivat Chesapeakenlahdelle lähelle James Riverin suuta. He perustivat nykyisen Jamestownin paikalle linnoituksen. Kesän aikana 104:stä uudisasukkaasta kuoli 50 sairauksiin ja aliravitsemukseen. Gosnold kuoli elokuun lopulla. Hänet haudattiin linnoituksen ulkopuolelle sotilasmenoin. == Lähteet == Luokka:Englantilaiset tutkimusmatkailijat Luokka:Merirosvot ja kaapparit Luokka:Vuonna 1571 syntyneet Luokka:Vuonna 1607 kuolleet
Enonjärvi (Karstula)

Enonjärvi on Keski-Suomessa Kannonkoskella ja Karstulassa Kannonjärven lähellä sijaitseva järvi. == Maantietoa == Enonjärvi on 5,9 kilometriä pitkä, 4,7 kilometriä leveä, ja sen pinta-ala on 843 hehtaaria eli 8,4 neliökilometriä. Siinä on 13 saarta, joiden pinta-ala on 83,95 hehtaaria eli noin noin 9,1 % järven kokonaispinta-alasta. Saarista kuusi on alle neliökilometrin ja yli hehtaarin suuruisia, ja seitsemän on yli aarin kokoisia. Järvi on luodattu ja siitä on julkaistu syvyyskartat. Järven tilavuus on 53,01 miljoonaa kuutiometriä eli 0,05301 kuutiokilometriä. Sen keskisyvyys on 6,3 metriä ja suurin syvyys on 18,8 metriä. Järven rantaviivan pituus on 37,9 kilometriä, josta saarten rantaviivan yhteispituus on 11,9 kilometriä. Enonjärven rannalla, lähellä entistä rautatieasemaa sijaitsee Kannonkosken kappeliseurakunnan leirikeskus. Enonjärvi oli myös rautatieasema Jyväskylä–Haapajärvi-rataosalla (1.1.1959–3.6.2007). Ratalinjatyömaalla Enonjärvellä sattui talvella 1958–1959 räjähdysonnettomuus, jossa panostaja kuoli.Vaunut.org == Vesistösuhteet == Järvi sijaitsee Kymijoen vesistössä (vesistöaluetunnus 14) Viitasaaren reitin valuma-alueen (14.4) Enonjärven valuma-alueella (14.46), jonka Enonjärven alueeseen (14.462) järvi kuuluu. Järven vedenpinnan korkeus on 140,8 metriä mpy. Järvi on yhteydessä Kannonjärveen Pajusalmen kautta ja näin Enonjärvenkin vesi laskee edelleen Kannonkosken kautta Kivijärveen. == Lähteet == Luokka:Kannonkosken järvet Luokka:Karstulan järvet Luokka:Viitasaaren reitti Luokka:Enonjärven valuma- alue
Vuosjärvi

Vuosjärvi on Keski-Suomessa Kannonkosken ja Viitasaaren kuntien alueella Kannonkosken lähellä sijaitseva järvi. == Maantietoa == Järven pinta-ala on 3 980 hehtaaria eli 39,8 neliökilometriä, se on 17,9 kilometriä pitkä ja 9,0 kilometriä leveä. Laajan, kalaisan mutta hyvin matalan ja osittain mutapohjaisen Vuosjärven suurimpia selkiä ovat Varanen, Linnaselkä, Vipuselkä, Hintonselkä ja Lakoselkä. Järvellä on kartan mukaan 101 saarta. Sen suurimpia saaria ovat Hotakansaari, Vihtasaari, Hanhisaari, Lintusaari, Korpisaari ja Iso Kylkisaari. Järvi on luodattu ja siitä on julkaistu syvyyskartat. Järven tilavuus on 166,39 miljoonaa kuutiometriä eli 0,16639 kuutiokilometriä. Sen keskisyvyys on 4,2 metriä ja suurin syvyys on 25 metriä. Järven rantaviivan pituus on 145,4 kilometriä. Huopanankosken teki tunnetuksi suomalaisille kalamiehille Juhani Ahon vuosisadan alun kirjoillaan. == Vesivoimaa == Järven rannoilla sijaitsee kaksi vesivoimalaitosta: Hilmon voimalaitos Kannonkosken Kämärissä järven yläjuoksulla ja Huopanankosken voimalaitos Viitasaaren Huopanankoskella järven alajuoksulla. Jälkimmäisen omistaja Koskienergia Oy säätelee Muuruejärven yläpuolisen Vuosjärven vedenpintaa. == Vesistösuhteet == Järvi sijaitsee Kymijoen vesistössä (vesistöaluetunnus 14) Viitasaaren reitin valuma-alueen (14.4) Kivijärven–Vuosjärven alueella (14.44), jonka Vuosjärven alueeseen (14.441) järvi kuuluu. Järven vedenpinnan korkeus on 107,2 metriä mpy. Vuosjärveen laskevat esimerkiksi Kannonkosken Hilmonjoki ja Lakojoki. Kivijärvi laskee vetensä Vuosjärveen ja edelleen Keiteleeseen. Hilmon voimalaitoskanavan lisäksi yläpuolisen Kivijärven yhdistää Vuosjärveen laskureitti, joka kulkee padotun Potmonkosken, Naisvirran, Syväjärven, Pudasjärven ja Hilmonkosken eli Hilmonjoen kautta Vuosjärveen. == Lähteet == Luokka:Kannonkosken järvet Luokka:Viitasaaren järvet Luokka:Viitasaaren reitti Luokka:Kivijärven–Vuosjärven alue
Varanen

Varanen () oli rautatieliikennepaikka Jyväskylä–Haapajärvi-radalla Kannonkoskella Kämärin kylällä. Se avattiin liikenteelle 1. tammikuuta 1960. Matkustajaliikenne lakkautettiin 26. toukokuuta 1968 ja koko liikennepaikka 3. kesäkuuta 2007. == Lähteet == Luokka:Keski-Suomen lakkautetut rautatieliikennepaikat Luokka:Kannonkosken rakennukset ja rakennelmat Luokka:Kannonkosken liikenne
AK-69

AK-69, oikealta nimeltään Hiroki Takeshi (, s. 1978 Komaki, Aichin prefektuuri) on japanilainen hip hop -artisti. Esiintyessään laulajana hän on käyttänyt myös taiteilijanimeä Kalassy Nikoff. Tällä nimellä hän julkaisi ensimmäisen oman albuminsa Paint The World vuonna 2004. AK-69 on perustanut oman levy-yhtiönsä Flying B Entertainment. Hänellä on myös sopimus Def Jam Recordings -merkin kanssa. == Diskografia == === Albumit === *Paint the World (2004) *Redsta -The Rap Attacker- (2006) *Redsta -The Melodizm- (2006) *Triumphant Return～Redsta iz Back～ (2008) *The Cartel From Streets (2009) *The Red Magic (2011) *The Independent King (2013) *The Throne (2015) *Dawn (2016) *The Anthem (2019) == Lähteet == == Aiheesta muualla == *Kotisivut Luokka:Japanilaiset hip hop -artistit Luokka:Vuonna 1978 syntyneet Luokka:Elävät henkilöt
Davyd-Haradok

Davyd-Haradok () eli David-Gorodok (, , ) on pieni kaupunki Stolinin hallintopiirissä Brestin alueen itäosissa Valko-Venäjällä. Vuoden 2009 väestönlaskennassa Davyd-Haradokin asukasluku oli 6 573\. Lähin suurempi kaupunki on Pinsk, joka sijaitsee linnuntietä lähes 80 kilometrin päässä lännessä. == Lähteet== == Aiheesta muualla== * Lyhyt kuvaus kaupungista (bycity.org) * Hieman pitempi kuvaus (garady.org) * Tietoa kaupungista (dorogiby.info) * Stolinin hallintopiirin kartta * WikiMapia karttalinkki, kohteiden selitykset pääosin tai * Kuvia kaupungin rakennuksista (globus.tut.by) * Kuvia kaupungista , ja (radzima.org) Luokka:Brestin alueen kaupungit
Shimizu S-Pulse

Shimizu S-Pulse () on jalkapalloseura Shizuokan kaupungin Shimizun kaupunginosasta Japanista. Joukkue pelaa J. Leaguessa, maan korkeimmalla sarjatasolla. thumb|250px|S-Pulsen kannattajia vuonna 2007. == Saavutukset == * Aasian cup-voittajien cupin voittaja 2000 ** pronssia 2001 * Aasian supercup ** hopeaa 2000 * J. League ** hopeaa 1999 ** pronssia 1993 ja 1998 * Keisarin cupin voittaja 2001 ** hopeaa 1998, 2000, 2005 ja 2010 * J. League Cupin voittaja 1996 ** hopeaa 1992, 1993 ja 2008 * Japanin supercupin voittaja 2001 ja 2002 ** hopeaa 1999 ==Entisiä pelaajia== * * * * * * * * * * * * * * * * * * * * * * * * * * * * * * * * * * * * * * * * * * * * * * * == Aiheesta muualla == * Seuran kotisivut Luokka:Japanilaiset jalkapalloseurat Luokka:Vuonna 1991 perustetut urheiluseurat Luokka:Shizuokan prefektuuri
Timothy Archerin sielunvaellus

Timothy Archerin sielunvaellus () on Philip K. Dickin vuonna 1982 ilmestynyt romaani, joka oli Nebula-palkintoehdokas vuonna 1982. Kirja sijoittuu 1960 ja 1970-luvuille ja sen päähenkilönä on Kalifornian piispa, Timothy Archer. Timothy Arherin henkilöhahmo perustuu löyhästi kirjailijan ystävän James Piken elämään. ==Henkilöitä== *Angel Archer: Kirjan kertoja, joka on Berkeley- levykaupan omistaja. *Timothy "Tim" Archer: Californian piispa, Angelin isäpuoli, joka kuolee Israelissa. Timothy Archerin henkilöhahmo pohjautuu James Piken elämään. *Kirsten Lundborg: Timothyn edesmennyt sihteeri ja rakastaja. *Bill Lundborg: Kirstenin poika, joka työskentelee mekaniikkona ja jolla on skitsofrenia. *Edgar Barefoot: Paikallinen radioääni, joka omistaa venetalon. *Jeff Archer:Angelin aviomies. == Lähteet == * === Viitteet === ==Aiheesta muualla== * James Schellenberg: The Transmigration of Timothy Archer. Challenging Destiny 3.3.1999. * Adam Roberts: VALIS and Later Novels by Philip K. Dick . Strange Horizons 5.4.2010. Luokka:Yhdysvaltalaiset tieteisromaanit Luokka:Vuoden 1982 kirjat Luokka:Philip K. Dickin teokset
Mirka (yritys)

Mirka Ltd (KWH Mirka vuoteen 2016 asti) on suomalainen yritys, joka valmistaa ja markkinoi hiomatarvikkeita. Niihin kuuluvat hiomaverkot, -paperit ja -kankaat, vaahtomuovi- ja nonwoven-pohjaiset hiomatuotteet, hioma- ja kiillotuskoneet ja kiillotusaineet sekä muut hiontaratkaisut. Mirka on alallaan maailman kolmanneksi suurinJuhani Saarinen: Yritysjätit urkkivat Jepuan Saloja. Helsingin Sanomat 21.1.2014 s. A24-25 ja sillä on tytäryhtiöitä 16 maassa. Sen tuotantolaitokset sijaitsevat Jepualla, Oravaisissa, Pietarsaaressa ja Karjaalla. Mirkan tuotteita käytetään automaalaamoissa, ajoneuvotehtailla, puu- ja huonekalutehtailla sekä metallintyöstössä. Mirka on osa KWH-yhtymää. == Historia == Mirkan perusti Onni Aulo vuonna 1943. Sodan ja teknisten ongelmien takia tuotanto käynnistyi vasta tammikuussa 1946. Vuonna 1962 Mirka siirtyi Jepualle. Oy Keppo Ab osti Mirkan vuonna 1966. Vuonna 1973 yritykset yhdistyivät yhdeksi. Osa tuotannosta siirrettiin Oravaisiin vuonna 1977. Oravaisten tehdasta on useaan kertaan laajennettu, viimeksi vuonna 2003. Jepuan tehdasta on laajennettu 1980- ja 1990-luvuilla. Mirka kuuluu KWH Groupiin, ja on sen tärkein osa. Vuonna 2013 Mirka osti tehdaskiinteistön Pietarsaaresta. Mirka aloittaa hiomakoneiden tuotantolaitoksen rakentamisen Pietarsaaressa 2022. == Lähteet == == Aiheesta muualla == *yrityksen sivusto *Kauppalehti 20.10.2016: Huippuhiottu vientikone: "Suomessa tuotantoratkaisumme pysyvät salassa" *Kauppalehti 20.10.2016: ”Kilpailemme mieluummin hyvillä ratkaisuilla kuin hinnalla” *Kauppalehti 20.10.2016: ”Rekrytointi on välillä haastavaa” Luokka:Suomalaiset teollisuusyritykset Luokka:Uusikaarlepyy